
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Iekšlietu ministrija uztur 2024.gada 13.marta atzinumā izteikto iebildumu, kas paredz papildināt projekta sākotnējās ietekmes (ex-ante) novērtējuma ziņojuma (anotācijas) 1.3.sadaļas daļu “Kārtība, kādā pakalpojuma sniedzējs un iesaistītās institūcijas nodrošina informācijas apriti un tās apjomu, kā arī datu apstrādes noteikumi EIKIS” ar tekstu šādā redakcijā:
“EIKIS tiks integrēta Pilsonības un migrācijas lietu pārvaldes datu kopā, kura satur visas Latvijas Republikā deklarētās un reģistrētās fiziskās personas un Ukrainas civiliedzīvotājus, kuriem noteikts pagaidu aizsardzības statuss un Latvijas Republikā ir norādītā dzīvesvietas adrese. Informācija no Pilsonības un migrācijas lietu pārvaldes pārziņā esošās valsts informācijas sistēmas “Fizisko personu reģistrs” (turpmāk – FPRIS) tiks iegūta par fiziskām personām, kuru statuss FPRIS ir “aktīvs” un FPRIS nav iekļautas ziņas par personas miršanu. Pilsonības un migrācijas lietu pārvaldes sniegtie dati saturēs personas vārdu un uzvārdu, personas kodu, personas deklarēto vai reģistrēto adresi, vai Ukrainas civiliedzīvotāju gadījumā norādīto dzīvesvietas adresi, kā arī attiecīgo adrešu Valsts zemes dienesta Valsts adrešu reģistra kodus. Attiecīgo informāciju Pilsonības un migrācijas lietu pārvaldes iesniegs Birojam iepriekš sagatavotā xml failā, to augšupielādējot, vai caur Datu izplatīšanas tīkla failapmaiņas kanālu.”.
Atkārtoti vēršam uzmanību, ka Energoapgādes izmaksu valsts atbalsta likuma sākotnējās ietekmes (ex-ante) novērtējuma ziņojuma (anotācijas) 1.3.sadaļā norādīts no Pilsonības un migrācijas lietu pārvaldes sniedzamais datu apjoms un nodošanas veids. Norādām, ka datu nodošanas struktūra iepriekš tika saskaņota ar Būvniecības valsts kontroles biroju.
Piedāvātā redakcija
-
	Kristaps Sproģis (IEM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Iekšlietu ministrija uztur 2024.gada 13.marta atzinumā izteikto iebildumu, kas paredz precizēt sākotnējās ietekmes (ex-ante) novērtējuma ziņojuma (anotācijas) (turpmāk – anotācija)  1.3.sadaļu atbilstoši projektā noteiktajam, ņemot vērā, ka nav nodrošināta konsekvences ievērošana starp projekta 76.punkta ievaddaļu un projekta anotācijas 1.3.sadaļas daļā “Kārtība, kādā pakalpojuma sniedzējs un iesaistītās institūcijas nodrošina informācijas apriti un tās apjomu, kā arī datu apstrādes noteikumi EIKIS” noteikto.
Projekta anotācijas 1.3.sadaļas daļā “Kārtība, kādā pakalpojuma sniedzējs un iesaistītās institūcijas nodrošina informācijas apriti un tās apjomu, kā arī datu apstrādes noteikumi EIKIS” ir noteikts, ka līdz mēneša 5.darbdienai Pilsonības un migrācijas lietu pārvalde iesniedz EIKIS datus par visu Latvijas Republikas personu deklarētajām un reģistrētajām dzīves vietas adresēm, kā arī Ukrainas civiliedzīvotāju, kuriem Latvijas Republikā piešķirts pagaidu aizsardzības statuss, un kuriem Latvijas Republikā ir norādītās dzīvesvietas adreses, kas fiksētas uz mēneša pirmo datumu.
Savukārt no projekta 76.punkta ievaddaļas joprojām izriet, ka Pilsonības un migrācijas lietu pārvalde nodod datus, kas fiksēti datu sagatavošanas dienā.
Piedāvātā redakcija
-
	Kristaps Sproģis (IEM)

	Noteikumu projekts
76. Pilsonības un migrācijas lietu pārvalde katru mēnesi līdz piektajai darbdienai Birojam sniedz šādus datus, kas fiksēti datu sagatavošanas dienā , par visām Latvijas Republikas teritorijā deklarētajām un reģistrētajām personām, kā arī Ukrainas civiliedzīvotājiem, kuriem Latvijas Republikā piešķirts pagaidu aizsardzības statuss, un kuriem Latvijas Republikā ir norādītā dzīvesvietas adrese (turpmāk - norādītā adrese):
	Priekšlikums
Svītrot projekta 76.punkta ievaddaļā iekavas un vārdus "(turpmāk - norādītā adrese)", ņemot vērā, ka turpmāk projekta tekstā netiek izmantots norādītais saīsinājums.

